เตียวปอ

เตียวปอ หรือ เตียวเป๋า (เสียชีวิต  ธันวาคม ค.ศ. 264) มีชื่อในภาษาจีนกลางว่า จาง ปู้ () เป็นขุนพลของรัฐง่อก๊กในยุคสามก๊กของจีน รับราชการในรัชสมัยของซุนฮิวจักรพรรดิลำดับที่ 3 ของรัฐง่อก๊ก และซุนโฮจักรพรรดิลำดับที่ 4 และลำดับสุดท้ายของรัฐง่อก๊ก ภายหลังเตียวปอถูกสังหารโดยรับสั่งของซุนโฮ

 ประวัติ 
ในรัชสมัยของซุนเหลียงจักรพรรดิลำดับที่ 2 ของรัฐง่อก๊ก ในช่วงเวลานั้นซุนฮิวมีฐานันดรศักดิ์เป็นอ๋องแห่งลองเอี๋ย (琅邪王 หลังหยาหวาง) เตียวปอดำรงตำแหน่งเป็นแม่ทัพบัญชาทัพซ้ายขวา (左右將督 จั่วโย่วเจียงตู) และเป็นคนสนิทของซุนฮิว(初休爲王時，布爲左右將督，素見信愛) สามก๊กจี่ เล่มที่ 48.(初，興為會稽太守，吳主在會稽，興遇之厚；左將軍張布嘗為會稽王左右督將，故吳主即位，二人皆貴寵用事) จือจื้อทงเจี้ยน เล่มที่ 78. 

ในปี ค.ศ. 258 ผู้สำเร็จราชการแทนพระองค์ซุนหลิมปลดซุนเหลียงจากตำแหน่งจักรพรรดิ แล้วทูลเชิญซุนฮิวขึ้นเสวยราชย์เป็นจักรพรรดิองค์ใหม่ เตียวปอซึ่งเวลานั้นมีตำแหน่งเป็นนายกองพันฉางฉุ่ย (長水校尉 ฉางฉุ่ยเซี่ยวเว่ย์) ได้รับการแต่งตั้งเป็นขุนพลส่งเสริมคุณธรรม (輔義將軍 ฝู่อี้เจียงจฺวิน) และมีบรรดาศักดิ์หย่งคางโหว (永康侯) จากความพากเพียรในการช่วยเหลือราชการแผ่นดิน(長水校尉張布輔導勤勞，以布爲輔義將軍，封永康侯。) สามก๊กจี่ เล่มที่ 48. 

นับตั้งแต่ภายหลงการเสียชีวิตของผู้สำเร็จราชการแทนพระองค์ซุนจุ๋นในปี ค.ศ. 256 เป็นต้นมา ราชสำนักง่อก๊กก็อยู่ภายใต้การควบคุมของซุนหลิมลูกพี่ลูกน้องของซุนจุ๋นมาเป็นเวลายาวนาน จักรพรรดิซุนฮิวทรงกลัวว่าซุนหลิมกำลังวางแผนก่อกบฏ พระองค์จึงทรงวางแผนร่วมกับเตียวปอและขุนพลเตงฮองคิดการสังหารซุนหลิมในงานเลี้ยงขุนนางในเทศกาลล่าปาของเดือน 12 แล้วคืนพระราชอำนาจแก่จักรพรรดิซุนฮิวเป็นผลสำเร็จ หลังซุนหลิมเสียชีวิต จักรพรรดิซุนฮิวทรงแต่งตั้งเตียวปอซึ่งเวลานั้นมีตำแหน่งเป็นขุนพลซ้าย (左將軍 จั่วเจียงจฺวิน) ให้เป็นแม่ทัพทัพกลาง (中軍督 จงจฺวินตู) จาง ตุน (張惇) น้องชายของเตียวปอได้รับการตั้งให้มีบรรดาศักดิ์ตูถิงโหว (都亭侯) จาง สฺวิน (張恂) น้องชายอีกคนของเตียวปอได้รับการแต่งตั้งเป็นนายกองพัน (校尉 เซี่ยวเว่ย์)(己巳，詔以左將軍張布討姦臣，加布爲中軍督，封布弟惇爲都亭侯，給兵三百人，惇弟恂爲校尉。) สามก๊กจี่ เล่มที่ 48. 

ในปี ค.ศ. 262 จักรพรรดิซุนฮิวไว้วางพระทัยให้เตียวปอและอัครมหาเสนาบดีเอียงเหียงดูแลราชการสำคัญ โดยมอบหมายให้เตียวปอกำกับดูแลสำนักในพระราชวัง เอียงเหียงกำกับดูแลด้านการทหาร(冬十月，以衞將軍濮陽興爲丞相，廷尉丁密、光祿勳孟宗爲左右御史大夫。休以丞相興及左將軍張布有舊恩，委之以事，布典宮省，興關軍國。) สามก๊กจี่ เล่มที่ 48.  

ในปี ค.ศ. 264 หลังการสวรรคตของซุนฮิว ในเวลานั้นจ๊กก๊กที่เป็นรัฐพันธมิตรกับของง่อก๊กล่มสลายไปแล้ว ส่วนภายในง่อก๊กเองก็เกิดกบฏขึ้นในเมืองเกาจี (交阯郡 เจียวจื่อจฺวิ้น) ง่อก๊กจึงจำเป็นต้องตั้งเชื้อพระวงศ์ที่เป็นผู้ใหญ่ขึ้นครองราชย์ เตียวปอและอัครมหาเสนาบดีเอียงเหียงจึงทำตามคำแนะนำของบั้นเฮ็ก (萬彧 ว่าน ยฺวี่) ให้ทูลโน้มน้าวจักรพรรดินีจูให้ถอดสิทธิ์ของรัชทายาทซุนเปียนพระโอรสองค์โตของซุนฮิวที่ยังทรงพระเยาว์จากการขึ้นครองราชย์ และตั้งให้ซุนโฮผู้เป็นอูเฉิงโหว (烏程侯) ขึ้นเป็นจักรพรรดิองค์ใหม่แทน(休薨，是時蜀初亡，而交阯攜叛，國內震懼，貪得長君。左典軍萬彧昔爲烏程令，與皓相善，稱皓才識明斷，是長沙桓王之疇也，又加之好學，奉遵法度，屢言之於丞相濮陽興、左將軍張布。興、布說休妃太后朱，欲以皓爲嗣。朱曰：「我寡婦人，安知社稷之慮，苟吳國無損，宗廟有賴可矣。」於是遂迎立皓，時年二十三。改元，大赦。是歲，於魏咸熙元年也。) สามก๊กจี่ เล่มที่ 48.   หลังซุนโฮขึ้นครองราชย์ เตียวปอได้รับการแต่งตั้งเป็นขุนพลทหารม้าทะยาน (驃騎將軍 เพี่ยวฉีเจียงจฺวิน) และขุนนางมหาดเล็ก (侍中 ชื่อจง)(元興元年八月，以上大將軍施績、大將軍丁奉爲左右大司馬，張布爲驃騎將軍，加侍中，諸增位班賞，一皆如舊。。) สามก๊กจี่ เล่มที่ 48.

หลังซุนโฮขึ้นจักรพรรดิ พระองค์ก็แสดงออกซึ่งความโหดเหี้ยม เย่อหยิ่ง และลุ่มหลงสุรานารี เอียงเหียงและเตียวปอต่างก็เสียใจที่ตนมีส่วนในการตั้งซุนโฮเป็นจักรพรรดิ บั้นเฮ็กรู้เรื่องที่เอียงเหียงและเตียวปอกล่าวบ่นในเรื่องนี้จึงลอบทูลให้ซุนโฮทรงทราบ ในเดือน 11 ของปีเดียวกันนั้น (ค.ศ. 264) เตียวปอและเอียงเหียงถูกซุนโฮเนรเทศไปมณฑลกว่างโจว (廣州) ภายหลังซุนโฮยังทรงส่งคนไปสังหารเตียวปอและเอียงเหียงระหว่างทาง สมาชิกในครอบครัวของทั้งสองก็ถูกสังหารด้วยเช่นกัน(俄彧譖興、布追悔前事。十一月朔入朝，皓因收興、布，徙廣州，道追殺之，夷三族。) สามก๊กจี่ เล่มที่ 48.

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ซือหม่า กวาง (1084). จือจื้อทงเจี้ยน.

หมวดหมู่:ขุนพลของง่อก๊ก
หมวดหมู่:ขุนนางของง่อก๊ก
หมวดหมู่:บุคคลในง่อก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยง่อก๊ก